Folketing
2006-03-29

Nu har en række af disse samråd været åbne, så de er jo kendt for offentligheden, og det, som man har kunnet se fra samrådene, har været, at det har været ualmindelig vanskeligt at få svar på noget som helst, i hvert fald når der bliver stillet meget konkrete spørgsmål. Et af de spørgsmål, der har været stillet her, og som vi heller ikke har kunnet få svar på, er: Hvad er det for 800 detailforretninger, som har modtaget kød fra den kødskandalevirksomhed, der var været omtalt så meget? Jeg har bedt ministeren fremlægge en liste, så forbrugerne i hvert fald kunne være sikre på, at de ikke går hen og køber kød der. Så siger ministeren: Det må jeg ikke for politimesteren. Det er dog en utrolig magtfuld politimester, der kan sige til ministeren, at ministeren ikke må offentliggøre en liste. Det synes jeg ikke er bare nogenlunde ordentligt eller i nærheden af ordentligt.